Β΄ Εθνική ποδοσφαίρου ανδρών 1988-89

Το πρωτάθλημα Β΄ Εθνικής 1988-89 διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες.

Διοργάνωση  

Όταν ξεκινούσε το πρωτάθλημα της Β΄ Εθνικής του 1988-89, δεν προβλεπόταν κάποια αλλαγή σε σχέση με εκείνο της προηγούμενης σεζόν 1987-88. Δηλαδή, στην Α΄ Εθνική θα ανέβαιναν οι τρεις πρώτες ομάδες, ενώ θα υποβιβάζονταν τρεις σύλλογοι στη Γ΄ Εθνική, τη θέση των οποίων θα έπαιρναν οι τρεις πρώτες ομάδες της τρίτης κατηγορίας, που εκεινη τη σεζόν διεξήχθη σε έναν όμιλο. 

Όμως, η απόφαση, στο τέλος της σεζόν, να αυξηθούν από 16 σε 18 οι ομάδες της Α΄ Εθνικής, είχε αλυσιδωτές επιδράσεις στις πιο μικρές κατηγορίες. Για να καλυφθούν οι επί πλέον θέσεις οι αρμόδιοι ξαναθυμήθηκαν τον παμπάλαιο θεσμό της διαβάθμισης, ανεξάρτητα αν δεν του έδωσαν αυτό το όνομα. Τις δύο έξτρα θέσεις στην Α΄ Εθνική διεκδίκησαν έξι ομάδες: οι τρεις τελευταίες της Α΄ με τις τρεις ομάδες των θέσεων 4η ως 6η της Β΄ Εθνικής. Αναλόγως, τις δύο κενές θέσεις που δημιουργήθηκαν στη Β΄ Εθνική, διεκδίκησαν οι τρεις τελευταίες ομάδες της Β΄ με τις τρεις ομάδες των θέσεων 4η ως 6η της Γ΄ Εθνικής.

Ομάδες (18)
Όμιλος (1)
Πρωταθλήτρια: Α.Ο. Ξάνθη, άνοδος στην Α΄ Εθνική.
Άνοδος στην Α΄ Εθνική: Πανσερραϊκός (2ος), Ιωνικός Νικαίας (3ος).
Διαβάθμιση ανόδου (3): Π.Α.Σ. Γιάννινα, Α.Π.Σ. Κόρινθος, Γ.Α.Σ. Βέροια, δεν ανέβηκαν στην Α΄.
Διαβάθμιση υποβιβασμού (3): Παναχαϊκή (σώθηκε), Γ.Σ. Καλλιθέα (σώθηκε), Α.Ο. Καβάλα (υποβιβάστηκε).
Υποβιβασμός από Α΄ Εθνική (1): Διαγόρας Ρόδου. 
Άνοδος από Γ΄ Εθνική (3): Εδεσσαϊκός, Εορδαϊκός, Α.Ο. Σπάρτης.

Πρώτοι σκόρερ

30 γκολ: Αχιλλέας Αδαμόπουλος (Ξάνθη).
17 γκολ: Γιώργος Κεραμυδάς (ΠΑΣ Γιάννινα)
15 γκολ:  Μπόικο Βελίτσκοφ (Πανσερραϊκός), Βαγγέλης Καλογερόπουλος (Πανσερραϊκός).

Βαθμολογία

Διαβάθμιση Α΄/Β΄ Εθνικής

Στους αγώνες μετείχαν έξι ομάδες: τρεις από την Α΄ Εθνική (οι τρεις τελευταίες) και τρεις από τη Β΄ (4η ως 6η). Διεξήχθη ένα μίνι πρωτάθλημα ενός γύρου (5 αγώνες), σε ουδέτερα γήπεδα. Οι δύο πρώτες ομάδες εντάχθηκαν στην Α΄ και οι τέσσερις υπόλοιπες στη Β΄ Εθνική. Ουσιαστικά σώθηκαν οι δυο από τις τρεις ομάδες της Α΄ εθνικής που θα υποβιβάζονταν και έπεσε μόνο ο Διαγόρας Ρόδου, ενώ καμιά από τις τρεις ομάδες της Β΄ Εθνικής δεν ανέβηκε κατηγορία.

Διαβάθμιση Β΄/Γ΄ Εθνικής

Στους αγώνες μετείχαν έξι ομάδες: τρεις από την Β΄ Εθνική (οι τρεις τελευταίες) και τρεις από τη Γ΄ (4η ως 6η). Διεξήχθη ένα μίνι πρωτάθλημα ενός γύρου (5 αγώνες), σε ουδέτερα γήπεδα. Οι δύο πρώτες ομάδες εντάχθηκαν στην Β΄ και οι τέσσερις υπόλοιπες στη Γ΄ Εθνική. Ουσιαστικά σώθηκαν οι δυο από τις τρεις ομάδες της Β΄ εθνικής που θα υποβιβάζονταν και έπεσε μόνο η Καβάλα, ενώ καμιά από τις τρεις ομάδες της Γ΄ Εθνικής δεν ανέβηκε κατηγορία. 

*Λόγω της ισοβαθμίας των δύο ομάδων, για την κατάταξή τους μέτρησε ο μεταξύ τους αγώνας, στον οποίο επικράτησε η Παναχαϊκή με 2-0, αποτέλεσμα που την κράτησε στη Β΄ εθνική.

Πηγές 

Στατιστική ποδοσφαίρου.
Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σσ. 430-432.
Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 192-196.

Β΄ Εθνική κατηγορία ποδοσφαίρου αντρών Ελλάδας
Εγχώρια ποδοσφαιρικά πρωταθλήματα 1988-1989